அவன் , அவள் , இறைவன்

அவன் , அவள் , இறைவன் சத்தி சக்திதாசன் சக்தி சக்திதாசன்! அவள்:! கண்ணும் கண்ணும் உத்தரவின்றிக்! கலந்ததாலே கனிந்த காதல் மலர்! காளையவன் கசக்கியதால் கருகியின்று! கண்ணீரில் கரைந்து மறைந்ததம்மா! அவன் :! நானொரு சுதந்திரப்பறவையடி! போகின்ற வழியில் கொஞ்சம்! பொழுதோடு இளைப்பாற - உன்! மனத்தோட்டம் அமர்ந்தேண்டி! அவள் :! கன்னியரின் வாழ்க்கையோடு! காளையர்கள் ஆடும் சடுகுடு விளையாட்டு! காகிதத்தில் எழுதுகையில் காதலது! காவியமாய் மலர்வதுண்டு! அவன் :! பருவத்தின் தேரோட்டம்! பாவையுந்தன் உடலாகும்! பார்த்தவுடன் பற்றிக் கொள்ளும்! காதலது நெருப்பாகும் ! அவள் : ! தாய் சொல்லைக் கேட்கவில்லை! தந்தை தன்னை மதிக்கவில்லை! தானாக போய்விழுந்தேன் மீனாக! தவிக்கின்றேன் வலையிலின்று! அவன்:! மனவாழ்க்கை வேறு! மணவாழக்கை வேறு! பணமுடைய மங்கையர்க்கு! இரண்டுமே வாய்ப்பதுண்டு! அவள்:! விதியென்று சொல்ல மாட்டேன்! வினையென்று கருதமாட்டேன்! வாழ்க்கையிலே வஞ்சியர்க்கு! வந்த நல்ல பாடமென்பேன்! அவன் :! காதலிப்பது எந்தன் உரிமை! நானோ என் பெற்றோர் உடமை! வாலிபத்தின் வனப்பில் உன்னுடன்! விளையாட்டுக் காதலடி! அவள் :! போதுமிந்தப் பொல்லாத வாழ்க்கை! போலி மனிதர் முகத்திரையின் வேஷம்! பாவையெந்தன் வாழ்கையினி நல்ல! பாடமாக மங்கையர்க்கு இருக்கட்டும்! இறைவன் : ( சிரிக்கின்றான்)! அவள் போட்ட கணக்கொன்று! அவன் போட்ட கணக்கொன்று! பெற்றோரின் கணக்கொன்று! கூட்டிக் கழித்தால் அனைத்தும்! கூத்தாடிகளின் கூடாரம்